కాసు వెంకట కృష్ణారెడ్డి

కాసు వెంకట కృష్ణారెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో మూడు పర్యాయాలు నరసరావుపేట నియోజకవర్గం నుండి ఎమ్మెల్యేగా గెలిచి మంత్రిగా పని చేశాడు.

రాజకీయ జీవితం
కాసు వెంకట కృష్ణారెడ్డి రాజకీయ నేపధ్యమున్న కుటుంబం నుండి కాంగ్రెస్ పార్టీ ద్వారా రాజకీయాల్లోకి వచ్చి 1971 నుండి 1975 వరకు గుంటూరు జిల్లా యూత్ కాంగ్రెస్ అధ్యక్షుడిగా పని చేశాడు. ఆయన 1978లో జరిగిన అసెంబ్లీ ఎన్నికల్లో కాంగ్రెస్ పార్టీ నుండి నరసరావుపేట నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన తరువాత గుంటూరు జిల్లా కాంగ్రెస్ ప్రధాన కార్యదర్శిగా పని చేశాడు. కాసు వెంకట కృష్ణారెడ్డి 1989, 1991లో జరిగిన పార్లమెంట్ ఎన్నికల్లో కాంగ్రెస్ పార్టీ నుండి నరసరావుపేట లోకసభ నియోజకవర్గం నుండి పోటీ చేసి రెండుసార్లు ఎంపీగా ఎన్నికయ్యాడు.

కాసు వెంకట కృష్ణారెడ్డి 1999లో జరిగిన అసెంబ్లీ ఎన్నికల్లో కాంగ్రెస్ పార్టీ నుండి నరసరావుపేట నియోజకవర్గం నుండి పోటీ చేసి ఓడిపోయి తిరిగి 2004, 2009లో జరిగిన ఎన్నికల్లో ఎమ్మెల్యేగా గెలిచి వైఎస్ రాజశేఖర్ రెడ్డి, నల్లారి కిరణ్ కుమార్ రెడ్డి మంత్రివర్గంలో రాష్ట్ర సహకారశాఖ మంత్రిగా పని చేశాడు.

మూలాలు

ఆంధ్రప్రదేశ్ శాసన సభ్యులు (2004)
ఆంధ్రప్రదేశ్ శాసన సభ్యులు (2009)
ఆంధ్రప్రదేశ్ శాసన సభ్యులు (1978)
గుంటూరు జిల్లా నుండి ఎన్నికైన శాసన సభ్యులు
గుంటూరు జిల్లా నుండి ఎన్నికైన లోక్‌సభ సభ్యులు